《次韵吴推官见赠经理达翁家事之什》
宋代·陈藻

红泉风俗如邹鲁，易合西华数载盟。
莫把肝肠随世变，常分儋石作人情。
哦诗岂诧文章好，立教先须义利明。
戏问苦庐余子畏，论交何重与何轻。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。